section_heading: U igri World of Warcraft
paragraph_text: Goblini se spominju i u videoigri World of Warcraft, gdje su opisani kao lukava bića koja su vješti trgovci i genijalni mehaničari. U verzijama igre The Burning Crusade i Wrath of the Lich King goblini su raštrkani po Azerothu, svijetu u kome se radnja igre odvija, te se uglavnom bave trgovinom i ne iskazuju pripadnost nijednoj frakciji, Alijansi ili Hordi. Međutim u najnovijoj verziji igre Cataclysm goblini prelaze na stranu Horde, kojoj uveliko pomažu svojim tehnološkim dostignućima. Goblini iz World of Warcrafta su prikazani kao zeleni patuljci dugih ušiju, te velikih ruku i nogu. Zelena boja kože vjerojatno potvrđuje njihovo srodstvo s orcima, koji su u igri prikazani kao masivna stvorenja također zelene boje kože.